સામાજિક, કાયદાકીય અને નૈતિક ગૂંચવણો ઊભી ન થાય એ માટે સ્પર્મ-ડોનર્સ મોટા ભાગે પડદા પાછળ જ રહેતા હોય છે. જોકે હૉલૅન્ડના ૪૨ વરસના એડ હોબેને નિ:સંતાન સ્ત્રીઓને સંતાન અપાવવાનો પોતાનો વ્યવસાય જ ખોલ્યો છે. એડ હોબેન ૩૪ વર્ષનો હતો ત્યાં સુધી તેણે કદી સ્ત્રીઓ સાથે શારીરિક સંબંધ બાંધ્યો નહોતો. એક વાર તાત્કાલિક પૈસાની જરૂર પડતાં તેણે નજીકના ફર્ટિલિટી ક્લિનિકમાં વીર્યદાન કર્યું. એ પહેલાં કેટલીક હેલ્થ-ચેક ટેસ્ટ કરાવવી પડે ને એમાં આશ્ચર્યજનક પરિણામો આવ્યાં. સામાન્ય હેલ્ધી પુરુષોનો ૪૦થી ૬૦ મિલ્યન સ્પર્મ-કાઉન્ટ હોય છે, પણ એડ હોબેનની ત્રણ વાર ટેસ્ટ કરી ને એમાં દરેક વખતે ૮૦થી ૧૦૦ મિલ્યન જેટલા સ્પર્મ-કાઉન્ટ આવ્યા. ફર્ટિલિટી એક્સપર્ટને હોબેનમાં લૉન્ગ ટર્મ વીર્યદાતાનાં લક્ષણો દેખાયાં ને એટલે તેને વારંવાર વીર્યદાન માટે બોલાવવા લાગ્યા. જોકે થોડા જ વખતમાં એડ હોબેનને ખબર પડી કે કૃત્રિમ ગર્ભાધાન કરતાં કુદરતી ગર્ભધારણ સ્ત્રીઓ માટે સહેલું અને ઝડપી પરિણામ આપનારું હોય છે. એટલે તેણે શારીરિક સંબંધ રાખીને વીર્યદાન કરવાનું શરૂ કર્યું એટલું જ નહીં, બાકાયદા આ કાર્યને પ્રોફેશન બનાવ્યું. છેલ્લાં નવ વર્ષમાં તેણે ૮૨ બાળકો પેદા કયાર઼્ છે. એમાંથી ૪૫ છોકરીઓ અને ૩૫ છોકરાઓ છે ને બે સ્ત્રીઓએ તેમના બાળકની કોઈ જ માહિતી હોબેનને આપવાની ના પાડી છે.